《门有车马客为郭学宪作》
明代·卢龙云

凉飙集庭树，炎晖撤广陌。抚景叹合并，暮类翻离索。

念无心所叹，可与陈肝膈。搔首步前除，忽来车马客。

年齿丈人行，儒雅文章伯。缱绻叙乡园，酌酒相娱乐。

俯仰聆高谈，意气感今昔。天子重才贤，求之偏草泽。

出庭固有时，幸兹贤路辟。繄我万里游，谬忝金闺籍。

萍水尽他乡，缅焉怀所戚。促膝讵云疲，晤言可终夕。

作者简介：广东南海人，字少从。万历十一年进士。授马平叹县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。